sinarproject/legisdata huggingface dataset:
Pertanyaan 197: INSENTIF PENIAGA KECIL LUAR BANDAR
Dewan Undangan Negeri: selangor, Tahun 2020, Sesi 2
Pertanyaan oleh: Y.B. TUAN RIZAM BIN ISMAIL (N01 SUNGAI AIR TAWAR)
Jawapan oleh: Y.A.B. Dato' Menteri Besar

Y.B. TUAN RIZAM BIN ISMAIL

Nyatakan jumlah bantuan yang disalurkan kepada para peniaga kecil yang terjejas akibat perintah kawalan pergerakan akibat covid-19?

Nyatakan jenis bantuan yang telah diberikan oleh kerajaan negeri?

Nyatakan jumlah penerima bantuan tersebut mengikut pecahan DUN di Selangor?

Y.A.B. Dato' Menteri Besar

(a), (b) dan (c) dijawab bersekali :-

Untuk makluman Yang Berhormat, Kerajaan Negeri telah meluluskan dua (2) jenis bantuan bagi membantu para penjaja/ peniaga kecil yang terjejas akibat perintah kawalan pergerakan akibat COVID-19 iaitu:

Pertama, pemberian insentif khas one-off sebanyak RM500 kepada penjaja/ peniaga kecil berlesen; dan

Kedua, pengecualian sewa kepada penyewa premis milik Pihak Berkuasa Tempatan (PBT) bagi bulan April dan Mei 2020.

Permohonan insentif khas one-off sebanyak RM500 kepada penjaja/ peniaga kecil berlesen telah dibuka bermula 8 April 2020 sehingga 7 Jun 2020 melalui sistem online di laman web www.selangorprihatin.com. Jumlah keseluruhan penerima yang diluluskan bantuan RM500 adalah sebanyak 22,884 orang bersamaan RM11.442 juta peruntukan yang disalurkan. Memandangkan data adalah melalui kawasan PBT dan bukan DUN, berikut adalah pecahan bilangan penerima mengikut kawasan PBT Negeri Selangor.

PBT

Penerima

(RM)

MB Shah Alam 3034 1,517,000.00 MB Petaling jaya 2913 1,456,500.00 MP Subang Jaya 2370 1,185,000.00 MP Klang 1961 980,500.00 MP Ampang Jaya 2863 1,431,500.00 MP Selayang 2544 1,272,000.00 MP Kajang 1987 993,500.00 MP Sepang 1021 510,500.00 MP Kuala Langat 1147 573,500.00 MD Hulu Selangor 918 459,000.00 MD Kuala Selangor 951 475,500.00 MD Sabak Bernam 1175 587,500.00 Jumlah 22,884 RM11,442,000.00

Bagi pengecualian sewa kepada penyewa premis milik PBT bagi bulan April dan Mei 2020, sebanyak 12,516 peniaga yang layak menerima insentif ini. Jumlah keseluruhan yang perlu ditanggung oleh PBT adalah sebanyak RM5 juta bersamaan RM2.78 juta sebulan. Memandangkan data ini juga adalah melalui kawasan PBT dan bukan DUN, berikut adalah pecahan bilangan peniaga mengikut kawasan PBT Negeri Selangor:

PBT Premis Milik PBT Yang Disewa MB Shah Alam MB Petaling Jaya MP Subang Jaya MP Klang MP Ampang Jaya MP Selayang MP Kajang MP Sepang MP Kuala Langat MD Hulu Selangor MD Kuala Selangor MD Sabak Bernam JUMLAH Peniaga 1,183 2,875 947 1,524 1,524 270 623 1,723 423 404 608 412 12,516 April (RM) 248,305.00 305,724.00 123,982.00 701,445.00 357,859.00 42,740.00 176,730.00 470,165.00 71,020.00 70,320.00 133,885.00 82,416.00 Mei (RM) 248,305.00 305,724.00 701,445.00 357,859.00 123,982.00 176,730.00 470,165.00 42,740.00 71,020.00 70,320.00 133,885.00 82,416.00 RM2,784,591.00

RM2,784,591.00